钦定古今图书集成/明伦汇编/氏族典/第191卷 > 萧镃
## 钦定古今图书集成/明伦汇编/氏族典/第191卷 > 萧镃

按《明外史陈循传》：“循，泰和人。同邑萧镃，字孟勤，宣德
二年进士，需次于家。八年，帝命杨溥合选三科士，拔
二十八人为庶吉士，镃为首，授编修。正统三年，进侍
读。久之，为国子监祭酒。景泰初，以老疾辞。监丞鲍相
率监生三千人，叩阙请留。帝可其奏。明年，以本官兼
翰林学士，入直文渊阁，进户部右侍郎，加太子少师。”
《寰宇通志》“成进户部尚书。英宗复位，削籍。天顺八年
卒。成化中复官，赐祭镃。”学问该博，文章尔雅。然性猜
忌，遇事多退避云。